google/wiki40b huggingface dataset:
הלב של מידלות'יאן

עלילת הסיפור

שמו של הספר מתייחס לבית הכלא "בית תא האגרה הישן" באדינבורו, סקוטלנד, שבאותה תקופה היה בליבו של מחוז מידלות'יאן. האירוע ההיסטורי שמתקשר למקום זה ידוע בשם "מהומות פרוטאוס". בשנת 1736, פרצו מהומות בעיר אדינבורו בעקבות הוצאתם להורג של שני מבריחים. מפקד המשמר העירוני, קפטן ג'ון פרוטאוס, הורה לחייליו לירות אל תוך ההמון הזועם, וגרם למותם של מספר אזרחים. פרוטאוס נהרג זמן מה אחר כך, בלינץ' שביצעו בו האנשים שתקפו את בית האגרה.
האלמנט השני (והעיקרי) של הסיפור, מבוסס על פי טענתו של סקוט על מכתב לא חתום אותו הוא קיבל. במכתב נכתב על אחת, הלן ווקר שמה, אשר הלכה ברגל עד ללונדון על מנת לבקש לחון את אחותה הכלואה במגדל, שלטענת הלן, הואשמה על לא עוול בכפה. במקומה של הלן ווקר, סקוט נתן לדמות בספרו את השם ג'ני דינס, בחורה ממשפחה נוצרית קנאית. ג'ני הולכת ללונדון במטרה לנסות להשפיע על המלכה לשחרר את אחותה הכלואה, בעזרתו של הדוכס מארגייל.
ג'ני דינס היא האישה הראשונה בסיפוריו של סקוט המופיעה כדמות ראשית, וגם הראשונה המגיעה ממעמד חברתי נמוך. מרכיב מרכזי נוסף בסיפור הוא החיים בסקוטלנד של תחילת המאה ה-18 (מאה שנה לפני כתיבת הסיפור) ודגש על "יעקוביזם", דבר הנהוג ברוב יצירותיו של סקוט.

עיבודים

עיבוד קולנועי לספר יצא בשנת 1914 ובשנת 1966 הופקה סדרת טלוויזיה המבוססת על הסיפור. בין השנים 1868–1916, הועלתה אופרה על פי הספר בשם "ג'ני דינס", שהולחנה על ידי המלחין הסקוטי הקלאסי, המיש מק'קאן.
פטריק דונהיו

ביוגרפיה

דונהיו נולד בניו ג'רזי. אביו רוברט שירת כקצין בצבא ארצות הברית במשך 38 שנים והשתחרר בדרגת לוטננט גנרל. שני אחיו שירתו אף הם בצבא, אחד מהם השתחרר בדרגת בריגדיר גנרל. 
ב-1980 סיים לימודיו באקדמיה הצבאית של ארצות הברית והתגייס לצבא ארצות הברית. 
בשנים 1998–2001 פיקד על הגדוד הראשון ברגימנט החי"ר 506 של דיוויזיית החי"ר השנייה בקוריאה הדרומית ולאחר מכן שימש קצין אג"ם של הדיוויזיה. בשנים 2002–2003 פיקד על קורס אימון מפקדי חטיבות ועסק בהכנת הצבא לקראת מלחמת עיראק, עם פרוץ המלחמה מונה לראש המטה למבצעים עתידיים של קורפוס V ושירת בעיראק עד מאי 2003. 
ביוני 2003 מונה למפקד חטיבה 1 בדיוויזיה המוטסת ה-82, שפרסה באזור קנדהאר שבאפגניסטן. בינואר 2004 נשלחה החטיבה ללחימה בעיראק ובשנים 2005–2006 השתתפה שוב בלחימה באפגניסטן, הפעם במחוז ח'וסת. ביולי 2006 מונה לעוזר מזכיר הצבא של ארצות הברית ולסגן ראש מטה הצבא. באוקטובר 2009 מונה לסגן מפקד דיוויזיית החי"ר השלישית בתקופת הצבתה בצפון עיראק. בדצמבר 2010 מונה לראש ענף פיתוח קונספט ולמידה במרכז לשילוב יכולות הצבא של פיקוד האימונים וההדרכה, במרץ 2012 מונה לסגן ראש מטה הפיקוד. באוגוסט 2012 מונה למפקד כוחות הצבא בפיקוד אפריקה של ארצות הברית.
ביולי 2014 קודם לדרגת לוטננט גנרל ומונה לסגן מפקד פיקוד כוחות צבא ארצות הברית. במאי 2017 סיים את תפקידו ופרש מהשירות הצבאי.
דונהיו בוגר המכללה לפיקוד ומטה של חיל האוויר, בעל תואר שני בלימודי אסטרטגיה ממכללת המלחמה של הצבא ובעל תואר במינהל מאוניברסיטת הרווארד. כמו כן השתתף בתוכנית לימודי יחסים בינלאומיים באוניברסיטת אינסברוק שבאוסטריה. הוא נשוי למורין.
הרמס 450

הרמס 450 הוא כלי טיס בלתי מאויש (כטב"ם) טקטי לשהייה ממושכת המיועד לדרגי האוגדה והגיס לשימוש במשימות סיור ואיסוף מודיעין מתוצרת חץ הכסף, חברה-בת של אלביט מערכות הישראלית. הוא הכטב"ם השלישי בגודלו במשפחת כטב"מי ההרמס של חץ הכסף, הכוללת גם את הרמס 90 , את הרמס 180, את הרמס 900 ואת הרמס 1500.

תיאור

ההרמס 450 יכול לשאת מטען ייעודי (מטע"ד) במשקל 150 ק"ג, ולשהות באוויר 20 שעות בגובה של עד 18,000 רגל. הוא מונע על ידי מנוע רוטרי יחיד מתוצרת UEL בעל 52 כוח סוס עם מדחף דוחף. ההרמס 450 כולל כנף עילית וזנב וי והוא בעל מבנה קל שמיוצר מחומרים מרוכבים. הוא מצויד במערכות אוויוניקה ומכניקה יתירות, המגדילות את אמינותו. 
אופן הטיסה העיקרי של המערכת הוא אוטונומי, ללא צורך בהטסה פעילה מצד מפעיל הכטב"ם. קיימות גרסאות הממריאות ונוחתות אוטומטית. במהלך התעבורה אל אזור המשימה וביצוע המשימה המערכת לרוב תופעל באופן אוטונומי באמצעות נתיב או נקודות שהוזנו מראש או במהלך הטיסה. ניתן להטיס את המערכת גם באופן ידני. ההרמס 450 הוא כטב"ם בעל שלושה כני נסע קבועים, ומסוגל להמריא ולנחות ממעוט או ממסלול המראה.
ניתן לצייד את ההרמס 450 באמצעים שונים ובהם טילי אויר קרקע, מטען ייעודי אלקטרו-אופטי/תת-אדום ומערכת מכ"ם מִפְתָּח סינתטי (SAR) המאפשרים הפקת הדמאות גם בשעות הלילה ובמזג אוויר גרוע, ושידורן לתחנה קרקעית בזמן אמת. מלבד מערכות לאיסוף מודיעין חוזי, ניתן לצייד את ההרמס 450 גם במערכות לאיסוף מודיעין אותות (סיגינט).
תחנת השליטה הקרקעית של ההרמס 450, היא מדגם אחיד ומסוגלת לשלוט על כל הכטב"מים ממשפחת הרמס. ניתן להתקין אותה בתצורה נייחת או ניידת. המערכות בתחנת השליטה כוללות מערכות לניהול משימה ולעיבוד והפצה של מידע המגיע בזמן-אמת מחיישני הכטב"ם. מערכות אלו מאפשרות את הפעלת הכטב"ם על ידי מפעיל יחיד. השליטה בהרמס 450 יכולה להיעשות באמצעות תקשורת בקו-ראייה או באמצעות תקשורת לווינית לטווחים שמעבר לטווח הראייה.

שירות בצה"ל

ההרמס 450 נמצא בשירות צה"ל ומכונה שם "זיק". הוא מופעל הן על ידי טייסות 166 ו-161 של חיל האוויר, המכונות "טייסת הזיק" ו"טייסת הנחש השחור" בהתאמה והן על ידי יחידת זיק של חיל התותחנים. 
צה"ל עושה שימוש נרחב בהרמס 450 במשימות שונות. בין היתר, שימש ההרמס 450 בלחימה כנגד הטרור הפלסטיני ובלחימה נגד חזבאללה במסגרת מלחמת לבנון השנייה, בו נטל חלק בגילוי משגרי הרקטות של הארגון ששימשו לירי לעבר יישובים בישראל. לטענת כתב העת Aviation Week & Space Technology צוידו כטב"מי הרמס 450 של חיל האוויר הישראלי במשגרי טילי אוויר-קרקע.  לטענת כתב העת, אלו שימשו לחיסול פעילי טרור פלסטינים במסגרת מדיניות "הסיכולים הממוקדים".
ההרמס 450 נטל חלק במסגרת מבצע עופרת יצוקה, וכן, לפי דיווח בעיתון סאנדיי טיימס, בתקיפות שיירות נשק איראניות המיועדות לארגון חמאס בצפון סודאן .
לפי דיווח בכתב העת האקונומיסט, חיסולו של אחמד ג'עברי בתחילת מבצע עמוד ענן, בוצע בעזרת הרמס 450.
ביולי 2015 התרסק כטב"מ מדגם זה (מספר זנב 706) בים מול טריפולי, לבנון.
גיגאנטספינוזאורוס

תיאור

גיגאנטספינוזאורוס היה דינוזאור קטן יחסית. אורכו הגיע ל-4.2 מטרים ומשקלו ל-700 קילוגרם. שתי הגפיים האחוריות היו ארוכות מן הקדמיות. לאורך גבו וזנבו נמשכו שני טורים של לוחות קרניים מעוינים שעמדו זקופים. בנוסף, דוקרן ענקי עמד על כתפו ואחת הלוחיות הייתה ארוכה מהאחרות.
שמיעה אבסולוטית

שמיעה אבסולוטית (מוחלטת) היא היכולת לזהות גובה צליל בשמו על פי תדר הצליל בלבד, דהיינו - על פי גירוי שמיעתי בודד, ולא בהסתמך על היחס בינו לבין צלילים נתונים אחרים. שם המונח נובע מכך שהיכולת אינה תלויה ביחס בין צלילים, ולפיכך היא מוחלטת, בניגוד לשמיעה יחסית. בני אדם בעלי שמיעה אבסולוטית מסוגלים, למשל, להבחין האם קטע מוזיקלי מסוים מנוגן בסולם המקורי בו נכתב, ברמה גבוהה יותר, הם מסוגלים להבחין אם מנגינה או צליל מסוים מכוונים לפי כיוון תזמורתי או לא (מזויפים). רוב האנשים, לעומת זאת, מסוגלים לזהות רק את היחס בין צלילי הקטע המוזיקלי ורק סטייה ביחס ביניהם תצרום באוזניהם כטעות או זיוף.
תהליך זיהוי הצליל אצל אדם בעל שמיעה אבסולוטית משול לזיהוי רמות אפור. לדוגמה, כפי שרמת אפור מסוימת מזוהה כ-50% תאורה, כך תדר מסוים מזוהה כסי במול. לעומת זאת אדם שלא ניחן ביכולת זיהוי אבסולוטית יוכל רק לזהות שההבדל בין רמת אפור אחת לשנייה הוא 10%, אך לא ידע לומר אם הוא צופה ברמות של 40% ו-50% או ברמות של 60% ו-70%.
בעלי שמיעה אבסולוטית אקטיבית (פעילה), מסוגלים לא רק לזהות צליל (שמיעה אבסולוטית פסיבית / סבילה), אלא גם להפיק בשירה את הצליל הרצוי.
הדעות חלוקות בשאלה האם שמיעה אבסולוטית טבעית היא כשרון מולד או יכולת הנרכשת בשלבי ילדות מוקדמים.
אין בהכרח מתאם בין שמיעה אבסולוטית לכשרון מוזיקלי: רבים בעלי שמיעה אבסולוטית כלל אינם עוסקים במוזיקה, ולהפך - רוב המוזיקאים המחוננים לא ניחנו בשמיעה אבסולוטית. 
לכ-10% מהילדים האוטיסטים יש שמיעה אבסולוטית יחסית ל-1 או 2 אחוזים באוכלוסייה הכללית].

היסטוריה

מחקרים על יכולת השמיעה האבסולוטית החלו, ככל הנראה, במאה ה-19 והתרכזו בהבנת התופעה ובאמצעי מדידה. נמצא שגם בעלי חיים אחרים כגון, עטלפים, זאבים וציפורים שביכולתם לזהות גובה צליל באופן אבסולוטי.

הבדלים בתודעה ולא בקליטת הצליל

מבחינה פיזיקלית ופונקציונאלית, לא קיים הבדל בין אנשים עם היכולת לאלה החסרים אותה. כלומר, לא נמצא שקיים הבדל פיזיולוגי במערכת השמיעה. ההבדל הוא ,ככל הנראה, בתודעה שמפותחת בשכבת הקורטקס העליונה ואשר מאפשרת לזכור ולזהות תדרים באופן דומה לזיהוי של צבעים.

קשר לשפה

נמצא שאצל דוברי שפות טונאליות (כדוגמת סינית ווייטנאמית) קיימת שכיחות גבוהה יותר של בעלי שמיעה אבסולוטית.
דונובן ובסטר

דונובן ובסטר (באנגלית: Donovan Webster‏; 13 בינואר 1959 - 4 ביולי 2018) היה עיתונאי, פעיל הומניטרי, סופר והיסטוריון אמריקני. שימש כעורך בכיר במגזין "Outside". ספריו של ובסטר נמכרים ביותר גם כיום, ומאמריו התפרסמו בין היתר ב"מגזין נשיונל ג'יאוגרפיק", "הניו יורקר", "מגזין סמית'סוניאן", "ואניטי פייר", "Men's Health" ועוד. הוא היה חבר במועצה המייעצת של נשיונל ג'יאוגרפיק, עורך ביניים של "Virginia Quarterly Review", ופרופסור במחלקה ללימודי מדיה באוניברסיטת וירג'יניה.

ביוגרפיה

ובסטר נולד בשיקגו ב-13 בינואר 1959. סיים תואר ראשון באנגלית בשנת 1981, והמשיך את לימודיו במידלברי קולג'. לאחר מכן עבר לגור בניו יורק, ושם החל לכתוב עבור מגזינים שונים. יחד עם כמה מחבריו, פתח מגזין בשם "דרום" (Southern) שנרכש בשנת 1989. לאחר מכן בילה מספר שנים כעורך בכיר בכתב העת "Outside", לפני שהפך לעיתונאי במשרה מלאה. בשנת 1996 היה ממייסדי הארגון "Center for International Rehabilitation" (בראשי תיבות: CIR) למלחמה בשימוש במוקשים, וכיום הוא משמש כסגן יו"ר הארגון.
בשנת 2007 הוא התמנה לנשיא הסניף האמריקני של ארגון Tidene. ארגון לא-ממשלתי אשר יוזם הקמת בארות מים באזורים חקלאיים, בתי ספר ובתי חולים, בניז'ר - המדינה היבשה ביותר בעולם. עד עתה נבנו 208 בארות, כאשר המטרה הסופית היא להגיע ל-400. בחודשים יולי-אוגוסט של שנת 2014, נסע ובסטר לדרום מזרח פרו יחד עם הצלם רון חביב (שנודע בסיקוריו למלחמות יוגוסלביה), ויחד תיעדו את ההרס הסביבתי שנגרם באגן העליון של האמזונאס עקב כריית זהב חוקית. על בסיס מחקרם הפיק ובסטר את הסרט התיעודי "זהב האמזונס" (Amazon Gold) אשר היה להצלחה מסחררת.
באוקטובר של אותה שנה הואשם בנהיגה בשכרות לאחר שדרס והרג את וויין תומאס בן ה-75, באזור ויינסבורו בווירג'יניה. בדצמבר הוגש נגדו כתב אישום רשמי, וב-18 בפברואר 2015 הוא הודה בהאשמות נגדו. הוא נפטר במפתיע ב-4 ביולי 2018 בשארלוטסוויל.
האישה הטובה (סדרת טלוויזיה רוסית)

רקע כללי

הסדרה עוקבת אחר אליסה פיליפובה (אלכסנדרה אורסוליאק), אשתו של פיוטר פיליפוב (אלכסנדר דומוגארוב), התובע של מחוז לנינגרד, אשר בגד בה ונעצר על מעשי הונאה ונכלא. אליסה, שהפסיקה לעסוק בעריכת דין לאחר נישואיה, חוזרת לעסוק במקצוע. היא מתחילה לעבוד כעורכת דין זוטרה בחברה שאחד משותפיה, ויטאלי קלינין (דמיטרי מילר) היה חברה ללימודי המשפטים. היא מתחרה על מקום העבודה עם עורך דין צעיר וזוכה לבסוף במשרה. במקביל בעלה מנהל מאבק לשחרורו מהכלא, מצליח בו ואף חוזר למשרד התובע.
במישור האישי, אליסה מחליטה להיפרד מבעלה, לאחר שהיא מגלה שבעלה בגד בה פעם נוספת עם אחת החוקרות במשרד בו היא עובדת כעת.

הפקה

צילומי הסדרה החלו במוסקבה ובסנקט פטרבורג בפברואר 2018 והושלמו באוגוסט אותה שנה.
הלוחש לסוסים

תקציר העלילה

גרייס מקלין (בגילומה של סקרלט ג'והנסון) וחברתה הטובה ביותר ג'ודית (קייט בוסוורת') יוצאות בבוקר חורפי לרכיבה על סוסיהן, אך הן מחליקות על מדרון מושלג ומשאית שעוברת במקום פוגעת בהן. ג'ודית והסוס שלה נהרגים במקום ואילו גרייס והסוס פילגרים נפצעים בצורה קשה. רגלה של גרייס נקטעת חלקית ואילו פילגרים הופך להיות סוס אלים ובלתי נשלט.
אמה של גרייס, אנני (קריסטין סקוט תומאס) מוצאת ברשת האינטרנט את טום בוקר (רוברט רדפורד) הידוע בטיפול בסוסים ובשיקומם לאחר אירועים דומים. למרות המרחק הרב בין שניהם מחליטה אנני להגיע אל בוקר כדי שיטפל בפילגרים. בוקר מסכים לטפל בפילגרים בתנאי שגרייס תהיה חלק מהתהליך והילדה מסכימה בחוסר רצון. 
תהליך הטיפול לוקח זמן והשתיים שוהות בחוותו של בוקר. במהלך הטיפול מתפתח קשר רומנטי בין בוקר לאנני, שהשאירה את בעלה בניו יורק. 
האידיליה נשברת כאשר רוברט מקלין (סם ניל), אביה של גרייס ובעלה של אנני, מגיע באופן בלתי צפוי לחווה. אנני נקרעת יותר ויותר בין רגשותיה לטום ואהבתה למשפחתה. כשגרייס ופילגרים מבריאים ואמורים לעשות את דרכם הביתה מודה אנני שיש לה רגשות לטום ורוברט מוכן לעזוב את החווה יחד עם בתו בלבד. אנני רוצה להישאר עם טום בחווה אך היא מבינה שחיים בחווה הם לא החיים המתאימים לה ומעדיפה לחזור למשפחתה.

שיטות ומחלוקות בנוגע לאימון הסוסים

באימון וטיפול בסוסים עם טראומה ישנן מספר טכניקות שיקום ורכיבה, אולם הסרט אינו עוקב אחרי כל הטיפולים המיועדים לזה. שיטות אימון הסוסים המוצגות בסרט היו בהתאם לאילוצים של עשיית סרט ועריכתו ולכן הוא אינו מציג מספר אלמנטים קריטיים בתחום האימון, שבמצב רגיל היו בשימוש. בסרט גם קיימות מספר בעיות בטיחות בטיפול בסוסים כמו הטבעת הגדולה על אצבעו של רדפורד וכן בסצנה בה הוא כורע מול הסוס, פרקטיקה המסוכנת בעולם האמיתי.
עוד נקודה בה לא נוגע הסרט בהקשר של טיפול בטראומה הוא התמודדות עם הפחד המיועד. בסרט מוצג הסוס כמי שנפגע בתאונת דרכים אך לאורך כל הטיפול לא מוחזר הסוס לאזור האירוע ואין נגיעה לטיפול במדרון תלול או ברעשי מכוניות בכבישים. עם זאת, מכירים המבקרים במגבלות עשיית סרט.

ביקורות

הסרט זכה לביקורות חיוביות במיוחד הן בקופות והן מבחינת המבקרים. באתר ריכוז הביקורות Rotten Tomatoes קיבל ציון של 73% מתוך 55 ביקורות. 
שיר הנושא מתוך הסרט הנקרא "A Soft Place To Fall" היה מועמד לפרס אוסקר בקטגוריית השיר המקורי הטוב ביותר אך לא זכה בסופו של דבר.
הסרט היה מועמד באותה שנה לפרס גלובוס הזהב ורדפורד עצמו היה מועמד לפרס הבמאי, אולם בשתי הקטגוריות נותר עם המחמאות בלבד אך לא עם הפרס.
בשבוע הראשון להקרנתו הסרט גרף $13,685,488 בארצות הברית ובסך הכול $75,383,563. בהקרנתו בעולם העשיר הסרט את קופתו בעוד $111,500,000 ובסך הכול רשם הכנסות של $186,883,563.
חנוך זונדל בן יוסף

הרב חנוך זונדל (-ו' בכסלו תר"כ, 1859) מחכמי פולין. עסק בתחום מדרשי האגדה וביאורי התפילה, מחבר הספרים "עץ יוסף" ו"ענף יוסף" ו"יד יוסף".

ביוגרפיה

נולד לרב יוסף ולחיה. התגורר בביאליסטוק בה שימש כדרשן  וכן מסר שיעורים ב"חברת מדרש" במדרשי חז"ל. אין ידועים פרטים רבים עליו, אך בפנקס ביאליסטוק כותב עליו אברהם שמואל הירשברג שזקני ביאליסטוק מסרו לו שהוא היה נחשב לצדיק ו"בעל מדרגה".
חיבר פירושים על מספר מדרשים כמו מדרש רבה, מדרש תנחומא, אגדת בראשית, עין יעקב וסדר עולם. פירושיו נחלקו לשניים, ביאור קצר בשם עץ יוסף וביאור מרחיב עם חידושים בשם ענף יוסף. את הפירושים הוא קרא על שם אביו רבי יוסף. ספריו מהווים ליקוט של פירושים קודמים (כמו "יפה תואר" של רבי שמואל יפה אשכנזי או על הנ"ך - פירושי הראשונים) כמו גם חידושים עצמיים.
בנוסף חיבר פירושים באותה מתכונת על סידור התפילה. פירושים אלו הודפסו בספר "אוצר התפילות".
על ספריו המלצות מרבי יוסף שאול נתנזון, רבי שמואל אביגדור תוספאה, רבי אריה לייב קצנלבויגן ועוד.
יחסי אינדונזיה–מדגסקר

היסטוריה

היחסים הדיפלומטיים הרשמיים בין המדינות הוקמו רשמית בשנות השישים. עם זאת, רק בשנת 2009 נפתחה השגרירות האינדונזית באנטננריבו. בשנת 2003, ספינת בורדובור האינדונזית עברה במדגסקר בדרכה לאקרה וגאנה. הספינה כללה סחורות ומוצרים שונים שהיו מיועדים לתושבים המלגשים.
בחודש נובמבר 2008, נשיא מדגסקר, מארק רבלומאנה, ביקר באינדונזיה ופגש את נשיא אינדונזיה, סוסיליו באמבאנג יודהויונו. ב-2005, ביקר רבלומאנה באינדונזיה במהלך יום השנה האסייתי-אפריקאי בבנדונג.
Aftermath

רשימת שירים

כל השירים נכתבו בידי מיק ג'אגר וקית' ריצ'רדס.
קרב הודו-סין השני

ההפיכה

ב-1945, חששו היפנים ממתקפה של בעלות הברית בהודו-סין. ממשלת וישי חדלה מלהתקיים, ומושל הקולוניה, ז'אן דקו, הכיר ואף יצר קשר עם הממשלה הזמנית של הרפובליקה הצרפתית. בתחילת מרץ, הוצבו כוחות יפניים מסביב לערים בהן שהה חיל מצב צרפתי, וב-9 במרץ, הגישו היפנים לצרפתים אולטימטום בו נדרשו להניח את נשקם. אלה שסירבו לאולטימטום זה - הוצאו להורג. היפנים אף הוציאו להורג קצינים בכירים צרפתים. חילות המצב בצפון הצליחו להעמיד התנגדות מסוימת, ותחת פיקודו של מייג'ור-ג'נרל מרסל אלסנדרי, הצליח טור של 5,700 חיילים צרפתים, רבים מהם מלגיון הזרים, לחצות את הגבול לסין.
הממשל הצרפתי התפרק למעשה, והיפנים החלו להפעיל לחץ על הממלכות האזוריות להכריז על עצמאות מצרפת. הקיסר באו דאי ששתף פעולה עם היפנים הקים את קיסרות וייטנאם. גם מלך קמבודיה ציית, אולם היפנים חשדו באהדתו לצרפתים, ועל כן החליפו אותו במנהיג הלאומי סון נגוק ת'אן (Son Ngoc Thanh). בניגוד אליהם, מלך לאוס, סיסָוַאנג וֹנג (Sisavang Vong), לא הסכים לשתף פעולה עם היפנים וסירב להכריז עצמאות.

התנגדות

הרפובליקה הסינית, שנתנה מקלט לחיילים הצרפתים, וארצות הברית, לא ששו לפתוח במערכה להשבת השלטון הצרפתי בהודו-סין, שכן שתיהן התנגדו לשלטון קולוניאלי. 
יחידות קומנדו בריטיות פעלו בהודו-סין החל מסוף 1944, ולאחר ההפיכה הוצנחה תגבורת לכוחות אלה, שהפעילו לחימת גרילה כנגד היפנים. יחידות צרפתיות שנמלטו מהודו-סין במרץ הצטרפו ליחידות הקומנדו על מנת לקחת חלק בלחימה. על אף הצלחות מסוימות בלאוס, שם האחיזה היפנית הייתה חלשה יותר, חסרו ליחידות הקומנדו הוראות מדויקות מממשלותיהן, ואף אמצעים לעריכת מתקפת-נגד גדולה. בצפון וייטנאם, כוחות הוייט מין של הו צ'י מין פתחו בלוחמת גרילה משלהם כנגד היפנים, והקימו בסיסים באזור הכפרי של וייטנאם. באזורים אלה, התנגדות היפנים הייתה דלילה שכן רוב הכוחות היפניים התרכזו בערים.
בצרפת, שאך זמן קצר לפני כן שוחררה מהכיבוש הנאצי, הוקם חיל המשלוח הצרפתי למזרח הרחוק, שהתכונן למסע להודו-סין על מנת להלחם ביפנים. אולם, הכוחות היפנים הניחו את נשקם, לאחר שקיסר יפן הירוהיטו הודיע על כניעה, ב-19 באוגוסט, והגישו את כניעתם לוייט מין. עם התפטרותו של באו דאי מכס הקיסר, השתלט הוייט מין על האנוי. הכוחות היפניים במחוז תאי נגויין (Thái Nguyên) סירבו להניח את נשקם ונלחמו בוייט מין עד ה-26 באוגוסט. הו צי מין הכריז על עצמאות וייטנאם ב-2 בספטמבר.

תוצאות הקרב

לאחר הכניעה, נכנסו כוחות בריטים וכוחות הרפובליקה הסינית לשטחי הודו-סין והחלו לפרק את החיילים היפנים מנשקם. חיל המשלוח הצרפתי למזרח הרחוק הגיע לוייטנאם זמן קצר לאחר מכן, והשתלט על סייגון.
הודו-סין הצרפתית נותרה בכאוס עם סיום הכיבוש היפני. אדמירל ז'אן קדו, אשר תמך בממשל וישי, נשלח לצרפת על מנת להישפט. בלאוס, לאו איסרה הדיח את המלך באוקטובר והכריז על עצמאות המדינה. אולם, הממשלה נאלצה להמלט באפריל 1946, כאשר כוחות צרפתיים התקדמו לכיוון לאוס. בקמבודיה, עצרו הצרפתים את סון נגוק ת'אן. בוייטנאם, תפס הו צ'י מין את השליטה בצפון המדינה, והכין את הבמה למלחמת הודו-סין הראשונה.
פיטר וודוורד

ביוגרפיה

וודוורד נולד בלונדון, בנם של השחקנית ונישה מרי קולט ושל השחקן אדוארד וודוורד. אחיו טים וודוורד ואחותו שרה וודוורד אף הם שחקנים. הוא למד ב-" Haileybury and Imperial Service College" ואחר כך באקדמיה המלכותית לאמנות הדרמה (RADA). אחרי סיום לימודיו הצטרף ללהקה השייקספירית המלכותית, וכיכב בהפקות רבות בהן "אגדת חורף", "קומדיה של טעויות" ו"חלום ליל קיץ". בנוסף שיחק וודוורד במגוון רחב של תפקידים בקולנוע ובטלוויזיה כולל בתפקיד קפטן סטוסל בסרט הקולנוע "The Brylcreem Boys" .
כחבר באקדמיה הבריטית ללחימה על הבמה, וודוורד מוכר בענף הקולנוע כמי שמארגן קרבות ומפקח בשלב הפוסט-פרודקשן. הוא כותב דיאלוגים נוספים לסרטים כמו "Columbus – 1492", "עשרים אלף מיל מתחת למים", "The Scarlet Tunic", "עלובי החיים" ו-"Obsessions" מ-1998.
עיסוקו של וודוורד באימוני לחימה הביא אותו לחקור בנושא כלי נשק היסטוריים וטכניקות לחימה. ובהמשך הוביל אותו ליצירה, כתיבה והגשה של סדרת תוכניות דוקומנטריות בערוץ ההיסטוריה בשם "Conquest", על כלי נשק, אימונים וטכניקות לחימה לאורך ההיסטוריה. הסדרה רצה מ-2002 ועד 2005, והיא משודרת מדי פעם בשידורים חוזרים.
בסוף שנות התשעים הקים וודוורד יחד עם אביו את חברת ההפקה "Tripal Productions", עבורה כתב והפיק את סרט הקולנוע הראשון שלו "בית אנג'לו", שביים ג'ים גודרד בשנת 1997, וכיכב בו אביו בתפקיד "אנג'לו". עוד כתב וודוורד את התסריט ל"לסגור מעגל" שביים ריצ'רד אטנבורו.
בספין-אוף "קרוסייד" של "בבילון 5" שיחק וודוורד בתפקיד הטכנומג גיילן. בפרק "The Long Road" הופיע לצד אביו, אדוארד וודוורד, שגילם את אלווין,
קיילאס

ההיסטוריה של קיילאס

קיילאס היא דמות משיחית בהיסטוריה הקלינגונית, שאיחד את אנשי העם הקלינגוני והפך לקיסר הקלינגוני הראשון. הסמל המנהיגות החשוב ביותר של הקלינגוני, קיילאס אמר שהקלינגונים צריכים להילחם לא רק לשפוך דם, אבל כדי להעשיר את הרוח. הסיפור של קיילאס הוא אבן יסוד של המיתולוגיה הקלינגונית והדת הקלינגונית.
על פי סיפור הרקע המתואר בפרק "Rightful Heir" של "מסע בין כוכבים: הדור הבא", קיילאס מאחד את האימפריה הקלינגונית לפני כ-1,500 שנה, לאחר שנלחם והרג את הרודן מולור עם הבאת'לת הראשון - "חרב של כבוד". הוא עיצב את החרב במו ידיו, על ידי הטלת קווצת מהשיער שלו אל תוך הקלחת הרותחת של הר הגעש קרי'סטאק, אותה סובב עד שהפכה ללהב. סיפור אפי נוסף מספר כיצד קיילאס נלחם באחיו, מוראת', במשך 12 ימים ולילות, משום שמוראת' שיקר לאחיו והביא בושה למשפחתו. כמו כן, מסופר כי קיילאס נאבק בצבא שלם לבדו, ב-"גשר שלושת הסיבובים".
למרות הדגש על ניצחונותיו בשדה הקרב, קיילאס לא היה ידוע רק כלוחם גדול, אלא גם כמאהב גדול. יום אחד, 500 לוחמים הסתערו על האולם הגדול בקאם-צ'י. השומרים נמלטו באימה. רק הקיסר קיילאס וליידי לוקארה עמדו על שלהם. יחד, הם נלחמו כל הלילה ואחד לאחר השני - כל הלוחמים התוקפים הובסו. לבסוף, לאחר שעות רבות, כאשר ההיכל הגדול היה מוצף בדם עד לגובה הקרסוליים, הם נצחו, ועשו אהבה בלהט. אז התחיל הרומן הגדול ביותר בתולדות ההיסטוריה הקלינגונית.
בפרק "Rightful Heir" של "מסע בין כוכבים: הדור הבא", שאירועיו מתרחשים בשנת 2369, על פני כוכב הלכת בורת' (מקום עלייה לרגל עבור קלינגונים), מטפלים שאפתנים יצרו שיבוט של קיילאס, מדם יבש שנמצא על הפגיון העתיק של מולור, כאשר זה קרא תיגר נגד קיילאס והציע עצמו כמנהיג במקומו. התכסיס נחשף על ידי וורף, בנו של מוג, אשר גילה את האמת, ולאחר מכן סידר כך שקיילאס השני יתמנה לתפקיד הייצוגי "קיסר" באימפריה הקלינגונית.
עם דמותו של קיילאס כבר היה מפגש, בפרק "מסע בין כוכבים: הסדרה המקורית" "The Savage Curtain". במחקרו של האקסלביאן יארנק אודות טוב לעומת רע, קיילאס היה אחת הדמויות הרעות, לצידם של זורה, קולונל פיליפ גרין וג'ינגיס חאן. אברהם לינקולן וסוראק מוולקן יצגו את הטוב, וסייעו לקפטן קירק ולספוק. קיילאס, בגילומו של השחקן רוברט הרון, מופיע כאן כקלינגון עידן-המצח-השטוחה הטיפוסי של הסדרה המקורית (עידן השונה מעידנו של קיילאס, כפי שנחשף בסדרה "מסע בין כוכבים: אנטרפרייז"). מאחר שהאקסלביאנים קוראים את דפוסי המחשבה של קירק ושל ספוק, התיאור של קיילאס שכאן היה מקובל על המעריצים, מאחר שנתפס כמבוסס אך ורק על הידע המוגבל והמוטה בכבדות של קירק אודות התרבות הקלינגונית.

שיבוט

שיבוט של קיילאס נוצר על ידי מדען קלינגוני בשם גוטמארה (Gothmara), עם עזרה וסיוע של חומרים אשר סופקו לו על ידי אנשי הדת (רומן חלל עמוק תשע: "The Left Hand of Destiny").
השיבוט של קיילאס הופך לקיסר של האימפריה הקלינגונית בפרק "Rightful Heir" של "מסע בין כוכבים: הדור הבא". הקיסר הוא דמות ייצוגית, כאשר כוח שוכן במועצה הקלינגונית הגבוהה. השיבוט של קיילאס מתנגד לפלישה המאוחרת של האימפריה לשטח הקרדאסי.
DAPA

פרויקטים גדולים

DAPA מנהלת מגוון רחב של פרויקטי רכש גדולים. ביניהם:
הסינה ואזד

דרכה הפוליטית

ואזד החלה את דרכה כפעילה פוליטית בעת היותה סטודנטית במכללת עדן (Eden College). בעת שלמדה במכללה נבחרה לסגנית נשיא איגוד הסטודנטים, בין השנים 1966–1967. בעת היותה סטודנטית באוניברסיטת דקה הסינה הייתה חברה בזרוע הסטודנטים של ליגת אוואמי. ואזד לא בלטה בפעילותה עד להרצחו של אביה ב-15 באוגוסט 1975, לעומת אחיה שק קמאל, אשר סומן כיורשו של אביו. יחד עם אביה נרצחה כל משפחתה, להוציא את הסינה ואחותה רֶהאנה ששהו במערב גרמניה. ואזד עקרה לבריטניה ואחר כך גלתה מרצון לניו דלהי בהודו, בטרם שבה לבנגלדש ב-17 במאי 1981.
בשנת 1981, עוד בעת ששהתה בגלות מרצון בהודו נבחרה לנשיאות ליגת אוואמי. מיד לאחר ששבה לארצה, בחודש מאי 1981, נרצח נשיא נוסף של בנגלדש, גִ'יַאוּר רוהמאן, בעת הפיכה. בשנת 1982 עלה לשלטון בהפיכה שקטה הוסיין מוּהמוֹד ארשאד והכריז על שלטון צבאי. בשנת 1983 יצרה ואזד איחוד של 15 מפלגות, ובשנות ה-80 היא נכנסה ויצאה לסירוגין מבתי כלא. מפלגתה, יחד עם המפלגה הלאומית הבנגלדשית, פעלה כנגד המשטר הצבאי במדינה. בשנת 1984 הושמה ואזד במעצר בית לאורך תקופה של חודשים. כך אירע גם בשנת 1985. בין השנים 1986–1987 שימשה כמנהיגת האופוזיציה בפרלמנט. החלטתה להשתתף בבחירות לפרלמנט, אשר נערכו תחת משטר צבאי, ספגה ביקורת בקרב מפלגות אחרות במדינה. בחודש דצמבר 1987 פוזר הפרלמנט.
בשנת 1990 פעל איחוד של 8 מפלגות בראשותה לסיום שלטונו הצבאי של ארשאד. בבחירות הדמוקרטיות הראשונות בבנגלדש בשנת 1991, הייתה ואזד למנהיגת מפלגת האופוזיציה הגדולה בפרלמנט.

כהונתה כראש ממשלה

בבחירות שנערכו בבנגלדש ב-30 ביוני 1996 זכתה מפלגתה ב-146 מושבים בפרלמנט. בזכות תמיכה של מספר מועמדים עצמאים ומפלגה נוספת זכתה ואזד בתמיכת למעלה מ-150 מושבים הנדרשים ליצירת רוב בפרלמנט והיא נבחרה לראשות הממשלה. בעת בחירתה התחייבה שק הסינה ליצור ממשלת אחדות לאומית. אולם, ניסיונה לשתף בממשלה את המפלגה השנייה בגודלה במדינה, ה-BNP, כשל. עם זאת הצליחה לשכנע את שופט בית המשפט העליון שהאבודין אהמד ליטול את תפקיד נשיא המדינה. בחירתה בדמות שאינה מזוהה באופן מפלגתי לתפקיד, זכתה לשבחים.
אחד מהישגיה הבולטים בראשות הממשלה היה ההסכם שכרתה עם ממשלת הודו בעניין סכר פַרּקָּה על נהר גנגס, אשר היה מוקד למחלוקת בין המדינות מאז עצמאות המדינה. על פי ההסכם הובטח כי בנגלדש תקבל מים מהסכר בכמות של 930 מטר מעוקב בשנייה. כן כרתה ואזד הסכם שלום עם ראשי שבטים מורדים באזור הררי בדרום-מזרח המדינה והביאה לסיום סכסוך שהתקיים מקום המדינה.
עם זאת מפלגתה הואשמה בכך שהיא נותנת מקלט לראשי כנופיות שהפכו למדינאים. עוד הואשמה המפלגה בכך שהיא מנציחה את שם אביה, הנשיא מוג'יבור, על פני כל מפעל ומוסד ממשלתי חדש. בעת השנה האחרונה לכהונתה הראשונה כראש ממשלה, הכריז ארגון "שקיפות בינלאומית" (Transparency International) כי בנגלדש היא המדינה המושחתת ביותר בעולם. אף שבנגלדש תמיד הייתה בין חמש המדינות המושחתות ביותר בעולם, בחירתה להיות המובילה בשחיתות גרמה לתגובות נרחבות בציבור ורבים תולים בשק הסינה אחריות לכך.
בשנת 2001 התחלפו השלטונות ובמרוצת הזמן נאלצה לברוח לארצות הברית.
בנובמבר 2008 חזרה לבנגלדש לקראת הבחירות שאמורות היו להתקיים ב-29 בדצמבר. בבחירות סחפה ואזד את מפלגתה לניצחון מוחץ וב-6 בינואר 2009 נכנסה לתפקיד ראש הממשלה.